b'\n_START_ARTICLE_\nJussi Kuoppala (toiminnanjohtaja)\n_START_PARAGRAPH_\nJussi Vilho Kuoppala (19. tammikuuta 1911 Ylistaro \xe2\x80\x93 14. syyskuuta 1993 Helsinki) oli suomalainen teologian tohtori, p\xc3\xa4\xc3\xa4toimittaja ja Her\xc3\xa4tt\xc3\xa4j\xc3\xa4-yhdistyksen toiminnanjohtaja._NEWLINE_Kuoppalan vanhemmat olivat talousneuvos Juho Kuoppala ja Matilda Hirvilammi. H\xc3\xa4n p\xc3\xa4\xc3\xa4si ylioppilaaksi 1928 ja h\xc3\xa4net vihittiin papiksi 1934. Kuoppala valmistui viel\xc3\xa4 filosofian kandidaatiksi 1940, teologian kandidaatiksi ja lisensiaatiksi 1953 sek\xc3\xa4 teologian tohtoriksi 1963._NEWLINE_Kuoppala oli Helsingin pikkukirkkoyhdistyksen apulaissihteerin\xc3\xa4 1938\xe2\x80\x931945, Agricola-seuran sihteerin\xc3\xa4 1945 sek\xc3\xa4 Her\xc3\xa4tt\xc3\xa4j\xc3\xa4-yhdistyksess\xc3\xa4 matkapappina 1951\xe2\x80\x931953 ja toiminnanjohtajana 1954\xe2\x80\x931974. H\xc3\xa4n oli Hengellisen Kuukauslehden toimitussihteerin\xc3\xa4 1947\xe2\x80\x931958 ja p\xc3\xa4\xc3\xa4toimittajana 1958\xe2\x80\x931974. Kuoppala oli valitsijamiehen\xc3\xa4 vuoden 1950 presidentinvaaleissa ja h\xc3\xa4n oli Akateemisen Karjalaseuran 1. varapuheenjohtaja 1937\xe2\x80\x931938, Agricola-seuran johtokunnan j\xc3\xa4sen 1946\xe2\x80\x931954 sek\xc3\xa4 Suomen l\xc3\xa4hetysseuran johtokunnan j\xc3\xa4sen 1955\xe2\x80\x931967.'